Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 408

c) Az éves bevallást teljesítõ egyéni vállalkozó esetében, a bevallást pótló nyilatkozat alapján kell a befizetést negyedévente egyeztetni. Ha az egyéni vállalkozó negyedévente fennálló fizetési kötelezettségét nem teljesíti, az éves bevallásra vonatkozó feltételek nem teljesítése miatt kedvezménye megszûnik. A pénztár errõl haladéktalanul értesíteni köteles az egyéni vállalkozó pénztártagot. 11.4. Hibás vagy hiányos bevallás esetén a 6. pontban foglalt eljárást kell alkalmazni. 11.5. A befizetési kötelezettség elmulasztása, illetõleg részbeni teljesítése esetén a magánnyugdíjpénztár a bevallás és befizetés egyeztetése alapján kimutatott tagdíjtartozás 8 napon belüli megfizetésére szólítja fel a foglalkoztatót (egyéni vállalkozót). Ha az elõírt határidõig a tartozás megfizetésére nem kerül sor, a pénztár a tartozás végrehajtását kezdeményezi az illetékes adóhatóságnál. Az eljárásra a PSZÁF elnökének 2/2002. (MK 88.) számú irányelvében foglalt rendelkezéseket kell alkalmazni. 11.6. A jogszabályok végrehajtása érdekében ajánlott, hogy a magánnyugdíjpénztárnál olyan informatikai rendszer kerüljön kialakításra, mely automatikusan figyeli a hiánypótlásra elõírt határidõket, és azok elmulasztása esetén jelez a szükséges intézkedések megtétele érdekében. 11.7. A magánnyugdíjpénztárnak a jogszabály által meghatározott határidõk betartása érdekében megkülönböztethetõvé kell tenni (csoportosítani kell), hogy melyik foglalkoztatónak (egyéni vállalkozónak) mikor kell bevallási és befizetési kötelezettségének eleget tenni. Ennek alapján az eredeti esedékességet követõen, figyelemmel kell kísérni, és kimutatást kell készíteni azokról a foglalkoztatókról, egyéni vállalkozókról, akik késedelemmel, hátralékkal teljesítették, illetve egyáltalán nem teljesítették bevallási és/vagy befizetési kötelezettségüket. 11.8. Lekérdezhetõvé kell tenni a befizetési határidõt elmulasztó, késve vagy egyáltalán nem teljesítõ foglalkoztatók esetében az érintett tagok listáját is, annak érdekében, hogy a jogszabályban elõírt tájékoztatást részükre meg lehessen küldeni. 11.9. Az Art. 49. § (1) bekezdése alapján az Adó- és Pénzügyi Ellenõrzési Hivatal területi szerve látja el elsõ fokon a magánnyugdíjpénztári tagdíjfizetési kötelezettséggel kapcsolatban az ellenõrzési, az utólagos adómegállapítási és a végrehajtási feladatokat. A magánnyugdíjpénztár megkeresésére az adóhatóság az ellenõrzést, a végrehajtást soron kívül folytatja le. 2002/106. szám 11.10. Az adóhatósági ellenõrzés lefolytatása iránti kérelem elõterjesztésénél, a megkereséshez csatolni kell az R. 20. §-a szerinti dokumentumok másolatát, továbbá a magánnyugdíjpénztári felszólítás dokumentálását igazoló tértivevény másolatát is. A tartozás behajtása, végrehajtása érdekében, a magánnyugdíjpénztár az Art.-ban és a vonatkozó APEH iránymutatásban foglaltak szerint köteles eljárni. Az eljárásra a PSZÁF elnökének 2/2002. (MK 88.) számú irányelvében foglalt rendelkezéseket kell alkalmazni. 11.11. A magánnyugdíjpénztár a „Kérelem a végrehajtási eljárás megindítására” címû formanyomtatvány útján keresi meg a foglalkoztató székhelye szerint illetékes adóhatóságot. A kérelem a magánnyugdíjpénztárra és a foglalkoztatóra vonatkozó adatok mellett jogcím és esedékesség szerinti megbontásban tartalmazza a tartozás összegét, továbbá a magánnyugdíjpénztár által a tagdíj (továbbá önellenõrzési pótlék és bírság) után felszámított és elõírt késedelmi pótlék összegét. 11.12. A megkereséséhez a magánnyugdíjpénztár csatolja az intézkedéshez szükséges okiratok másolatát. A megkeresés formai és tartalmi követelményeit részletesen „A tagdíjtartozások (tagdíjhátralék) behajtásával, végrehajtásával, az adóhatóság megkeresésével kapcsolatos magánnyugdíjpénztári eljárásokra” vonatkozó a PSZÁF elnökének 2/2002. (MK 88.) számú irányelve tartalmazza. Pótlékokkal, bírságokkal kapcsolatban alkalmazott eljárások

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes